《牧童曲》
宋代·李复

牧童喜晴卧溪曲，群牛互斗残我竹。
惊起旁行不肯来，闻呼却我如生鹿。
园夫奋詈辱其翁，老翁操箠自驱逐。
牛奔冲狂乱坏篱，补篱更剪溪边木。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。